Россия чемпионы Айгөл Ситдыйкова: «Штанга күтәрү нәрсә ул, ә син бала табып кара!»
Җыйнак кына гәүдәле, самими елмаючы Айгөл Ситдыйкованы беренче карашка спорт мастеры димәссең дә.
Ә ул пауэрлифтинг буенча Россия Кубогы чемпионы. Әле ике бала анасы да.
Авырлыгы 46 кило гына булган яшь ханым үзеннән ике тапкыр авыррак (105 кг) штанганы «ых» та итми күтәрә дә ата. Айгөлнең спортзалда ясаган күнегүләренә исем китеп карап торам. Ә ул:
- Штанга күтәрү нәрсә инде ул, менә син бала табып кара! Анысы авыррак, - дип шаяртып ала да тагын штангасына барып ябыша.
Айгөл - Казан кызы, кияүгә чыккач, Яшел Үзән шәһәренә күчә. Ире Айдар белән танышуга да спорт сәбәпче.
Институтта укыганда, физкультура дәресендә ул беренче тапкыр штанга «таягын» күтәреп караган, шунда аны укытучысы күреп алып, пауэрлифтинг буенча тренер Игорь Беляков белән таныштырган.
- Ул вакытта мин әле яңа гына 18емне тутырган идем. Бер-ике тапкыр шөгыльләнеп карадым да ошап китте. Бу хатын-кызлар спорты түгел дигән нәрсә башка да килмәде. Спортның кайсы төре кызларныкы инде аның? Бөтенесендә дә шул ук ялыктыргыч күнегүләр. Синнән физик һәм рухи көч таләп ителә, - ди Айгөл.
Баштарак кызларының бу шөгылен әти-әнисе дә аңламый. Бигрәк тә әнисе авыр күтәргән кызы өчен борчыла. Ләкин Айгөл спортны барыбер ташламыйм дип кырт кискәч, күнәргә туры килә.
- Тик торганда гына авыр әйбер күтәрсәң, әлбәттә, сәламәтлеккә зыян килә. Без бит аз-азлап кына килограммнарны арттырабыз. «Авыр күтәрмә, синең бит әле бала да табасың бар!» - дигән сүзләрне еш ишетергә туры килде. Ләкин спорт белән шөгыльләнү, киресенчә, бала тапканда ярдәм генә итте. Кызларга бер киңәшем бар, баланы җиңел табасыгыз килсә - пресс ясагыз. Пресс тулгак тотканда көчәнергә ярдәм итә. Үзем бала табу йортында кызларның көчәнә алмыйча интегүләренә шаһит булдым, - ди Айгөл.
Бала тапканнан соң күпләр спортка кире кайта алмый. Җиңү пьедесталы да, медальләр дә якты бер хатирә булып кына кала. Ә Айгөл спортка кайтып кына калмый, зур җиңүләргә дә ирешә. Ләкин моңа кадәр аңа әле үз-үзен, ике бала тапканнан соң барлыкка килгән артык килограммнарын (11 кг!) җиңәргә туры килә. Өч еллык тәнәфестән соң, ул барысын да яңадан башлый.
- Ярышларга әзерлекне бу елның июленнән генә башладым. Беренче көнне 30 кглы штанга белән көчкә чүгәли алдым. Шунда югалып калдым: элеккеге тизлегем дә, көчем дә беткән икән бит. Ләкин бирешмәдем, үз-үземә: «Мин булдыра алам!» - дидем. Максатым бары җиңү генә, бүтәнчә юл юк иде, - ди спортчы.
Айгөлнең ире белән икесенә бер тренер. Икесе дә югары нәтиҗәләргә омтылганга, гаилә графигын да төзегәннәр.
- Вакыт һәрвакыт бернәрсәгә дә җитми. Өйдәге хатын-кыз эшләрен минем өчен беркем дә эшләми бит. Ирем дә спортчы булгач, икебезгә дә җайлы булырлык итеп график төзедек. Атнасына өч көн ул өйдә утыра - мин күнегүләрдә, аннан соң алышынабыз, - ди.
Декабрь башында Арзамас шәһәрендә узган Идел буе федераль округы чемпионатыннан Айгөл тагын җиңү белән кайтты. 47 кгга кадәр булган авырлыктагы спортчылар арасында - өченче, ә шәхси күрсәткечтә беренчелекне яулады. Бу юлы Айгөл, халыкара спорт мастерына тиешле нормативларны узып, республиканың яңа рекордын куйды.
26 яшьлек Айгөл Рәҗәпова-Ситдыйкова яшьләр арасында пауэрлифтинг буенча Дөнья беренчелеге (Чехия, 2012), Идел буе федераль округы (2015), Россия Кубогы чемпионы (2015)
-
19 марта 2018 в 15:14Проблемалар – уртак, чыгу юлы – аерым Яңа танышым Лилия Сафинаның улында балалар арасында сирәк очрый торган авыру – Дюшен синдромы. Әлеге авыру алты мең очракка бер туры килә. Медицина һәм фәнни терминнар белән язып тормыйча, гади генә итеп әйткәндә, Дюшен синдромы мускуллар эшчәнлегенең начараюы белән бәйле.
-
19 марта 2018 в 14:51Өеңдә кунак булса, салым түлә Футбол буенча дөнья чемпионаты алдыннан күп кенә казанлылар җанатарларга һәм туристларга үзләренең фатирларын арендага биреп тору турында уйлана башлады. Шуны күздә тотып, Туризм буенча федераль агентлык фатирны арендага биреп тору кагыйдәләре турында белешмәлек ясаган.
-
19 марта 2018 в 11:31Хәния Фәрхи кызына васыятен соңгы концертында сәхнәдә укыган булган (ВИДЕО) Уфада куйган соңгы концерт программасында Хәния Фәрхи сәхнәдән кечкенә кызы Алсуга багышлап шигырь укып, бөтен тамашачыны елаткан иде. Кызын кияүгә биргән ана бер көенде, бер сөенде...
-
19 марта 2018 в 08:48Бәхет кайда яши? – Әнием, ә нәрсә ул бәхет? Бәхетнең дә әтисе, әнисе бармы? Ул кайда яши? Кечкенә кызчыгының гөнаһсыз күзләрен мөлдерәтеп биргән әлеге сорауларыннан Гүзәл бер мәлгә сүзсез калды.
-
18 марта 2018 в 21:59Экзит-пол: «Владимир Путин Татарстанда 80 проценттан артык тавыш җыйган» Экзит-пол нәтиҗәләре күрсәткәнчә, Татарстанда узган сайлауларда Президентлыкка кандидатлар арасында 80,9 процент тавышны Владимир Путин җыйган. Бу хакта КФУның конфликтология кафедрасы мөдире, Эксперт советының җаваплы сәркатибе, сәяси фәннәр докторы Андрей Большаков хәбәр итте.
-
18 марта 2018 в 16:49Сайлауга килүчеләрне Нәүрүз бәйрәмендә пылау белән сыйладылар Казанның 180 нче күп профильле полилингваль гимназиясендә урнашкан 363 нче, 364 нче сайлау участокларына килүчеләр бушлай пылау белән сыйлана алды.
-
18 марта 2018 в 14:29Татарстан хокук саклау органнары сайлаучылар иминлеген һәм тәртипне саклый Сайлауларда тавыш бирүчеләрнең иминлеген һәм тәртип саклау өчен 17 меңгә якын хокук саклаучылар җәлеп ителгән. Бу хакта ТР Эчке эшләр министры урынбасары Рафаиль Гыйльманов хәбәр итте.
-
18 марта 2018 в 13:29Камил хәзрәт Сәмигуллин: «Үз бурычымны үтәдем» Татарстан мөселманнары Диния нәзарәте рәисе, мөфти Камил хәзрәт Сәмигуллин Россия Федерациясе Президентын сайлауда катнашты.
-
18 марта 2018 в 13:2090 яшьлек Социалистик Хезмәт Герое Илдус Мостюков: «Безнең битарафлыгыбыздан башкалар файдаланмасын» Шушы көннәрдә 90 яшен тутырган Социалистик Хезмәт Герое Илдус Мостюков та сайлауларга барган.
-
18 марта 2018 в 13:06Минтимер Шәймиев: «Без сайлауда актив катнашып, илнең бердәмлеген күрсәтергә тиеш» Бүген Татарстан Дәүләт киңәшчесе Минтимер Шәймиев хәләл җефете Сәкинә ханым белән Казанның КИТТУ-КХТИ бинасында ачылган 55нче сайлау участогында тавыш бирде.
-
18 марта 2018 в 12:5019-25 мартта башкалада нинди мәдәни чаралар булачак? Г.Камал исемендәге Татар дәүләт академия театры
-
18 марта 2018 в 12:05Фәрит Мөхәммәтшин: «Халыкның сайлауларга әзерлеге бар, алар үзләренең җаваплылыгын тоя» Хәзерге вакытка Татарстан буенча Президент сайлаулары барышында бер генә дә хокук бозу очрагы теркәлмәгән, дип белдерде Татарстан Республикасының Дәүләт Советы рәисе Фәрит Мөхәммәтшин.
-
19 марта 2018 в 08:06Миңназыйм СӘФӘРОВ: «Журналистика ул – пычак өстеннән йөрү» 12 март «Ватаным Татарстан» газетасында эшләүчеләр өчен календарьда кызыл төстәдер, мөгаен – бу газетаның туган көне. Ә быел зур юбилей, нәкъ 100 ел элек басманың чишмә башы – «Эш» дип аталган газетаның беренче саны дөнья күрә. Шуннан бирле ул татар халкының энциклопедиясенә әйләнә. Газетаның исемен алты тапкыр алыштыралар («Эш», «Татарстан хәбәрләре», «Татарстан», «Кызыл Татарстан», «Совет Татарстаны», «Социалистик Татарстан»), «Ватаным Татарстан» дигәнен 1992 елда кушалар.
-
15 марта 2018 в 12:46Сәламәт туклану буенча коуч Резидә ШӘРИПОВА: «Кичке алтыдан соң ашарга ярый» Соңгы вакытта дөрес туклану турында күп сөйлиләр. Диета урынына кулланылышка экопродукт, «тере ризык», снек (җиңелчә ашап алу), изотоник (спорт белән шөгыльләнүчеләр өчен эчемлек) сүзләре килеп керде. Дөрес туклану ул кичке сәгать алтыдан соң ашамау һәм майлы, баллы ризыклар кулланмаудан гына гыйбарәтме? Организмга файдалы булсын өчен нәрсәләр ашарга кирәк? Сәламәт туклану буенча коуч Резидә ШӘРИПОВА белән без шул хакта сөйләштек.
-
3 марта 2018 в 14:04Хәбир Ибраһим: «Озак еллар үз стилемне таба алмый аптырадым» Быелгы юбилярлар арасында язучы, драматург, журналист, Абдулла Алиш һәм Шәйхи Маннур исемендәге премияләр лауреаты, Татарстанның атказанган сәнгать эшлеклесе Хәбир Ибраһим (Ахир) да бар. Без аның 60 еллык гомер юлын бергә сүттек.
-
7 марта 2018 в 07:49Татлы бәйләмнәр ясаучы Рәсим Нигъмәтҗанов: «Егетләр түгел, күбрәк кызлар букет сорап килә» Рәсим Нигъмәтҗанов егетләр өчен үзенчәлекле һөнәр сайлаган. Ул җиләк-җимеш, чәчәкләрдән татлы бәйләмнәр ясый.
-
6 марта 2018 в 16:05Сыер асрау элек күңелле иде Сыер асраучылар күзгә күренеп кимеп бара. Файдасы юк, диләр, сөтне очсыз бәядән җыялар.
-
6 марта 2018 в 14:43«Безнең татарлар артырга тиеш» Кунак киләсе булса, әлбәттә инде, һәркем әзерләнә. Бер сөртеләсе чынаяк та ике тапкыр «битен юа», шулпа да озаграк кайный, бәлешкә дә май күбрәк төшә.